N'Goné Fall

N'Goné Fall be a Senegalese curator, editor, den cultural policies consultant.

 Early life den education 
Na dem born N'Goné Fall insyd 1967 insyd Dakar Senegal wer she grow up. She graduate plus honors from de École Spéciale d'Architecture insyd Paris wey she receive de prize of de best 1993 graduation project under de supervision of ein professor Paul Virilio, a French theoretician.

 Career 
Insyd 1994, Fall lef de François Gréther architecture studio make she join Revue Noire, de first contemporary African art magazine, as editorial assistant before she cam turn editorial director insyd 1996 til de closing of de publishing house late 2001. 

Fall be de editor of Photographers from Kinshasa (D. R. Congo), Éditions Revue Noire, 2001. 128 pages  (); den of An Anthology of African Art: The Twentieth Century, New York, D.A.P./Distributed Art Publishers, Inc., 2002, 408 p. () 

Na Fall be independent curator, writer den cultural policies specialist since 2001, wey she dey conduct projects insyd Europe, Africa, Asia, de Caribbean den de USA. 

Fall curate ein first exhibition insyd 1996 during Dak'Art, de contemporary African art biennale insyd Dakar, Senegal. Na she be a guest curator for de African Photography Encounters of Bamako, Mali insyd 2001 den for de Dakar contemporary African art biennale, Senegal insyd 2002. Amongst ein curatorial activities: Africa by Africans, a century of African Photography for de Iziko South African National Gallery den for de Castle of Good Hope insyd 1998 insyd Cape Town, South Africa; En Français sous l'image for de Maison Européenne de la Photographie insyd 2006 insyd Paris, France; Contac Zone for de National Museum of Mali insyd 2007 insyd Bamako, Mali; Localities for de Contemporary art Museum insyd 2009 insyd Roskilde, Denmark; When things fall apart: Critacal voices on the radars for de Trapholt Museum insyd 2016 insyd Kolding, Denmark; In Quest of Freedom: carte blanche to El Anatsui for La Conciergerie insyd 2021 insyd Paris, France. 

Fall contribute to de catalogue of de exhibition Global Feminism for de Brooklyn Museum insyd 2007 plus de essay Providing a Space of Freedom: Women Artists in Africa.

Fall work as professor for de Senghor University insyd Alexandria, Egypt from 2007 to 2011.

Fall sanso be de author of strategic plans den orientation programs for national den international cultural organizations.

Insyd 2018, na French Presido Emmanuel Macron appoint Fall General Commissioner of de Africa2020 Season, a series of more dan 1,500 cultural, scientific den pedagogical projects dem hold all over France from December 2020 to September 2021.

Insyd 2024, na Fall be part of de selection committee wey choose Naomi Beckwith as de artistic director of Documenta Sixteen.Alex Greenberger (3 July 2024), Documenta 16 Names New Selection Committee After Last Year’s Mass Resignation ARTnews.Adam Sella (18 December 2024), An American Curator Takes the Helm at Crisis-Hit Documenta New York Times.

 References 

 External links 

 Illustrated portrait from Institut français

Category:Human
Category:1967 births
Category:Senegalese people
Category:People wey komot Dakar
Category:École Spéciale d'Architecture alumni
Category:Senegalese architects
Category:Senegalese editors
Category:Senegalese women writers
Category:Senegalese curators
Category:Art critics
Category:Senegalese women curators